
Mora li se čovjek podaprati nakon što pusti vjetar?


* 
* 
* 
* 
* 
* 
* 

 
Mora li se čovjek podaprati nakon što pusti vjetar?

Puštanje vjetra kvari ***[abdest](https://pitajucene.com/search/Abdest/questions/ "Pretraži pitanja o abdestu")***, na osnovi Vjerovjesnikovih, ﷺ, riječi: “Neka čovjek ne napusti ***[namaz](https://pitajucene.com/search/Namaz/questions/ "Pretraži pitanja o namazu")*** sve dok ne čuje da je pustio vjetar ili dok ne osjeti smrad” (el-Buhari, 138, i Muslim, 361), ali to ne povlači obavezu podapiranja jer prilikom puštanja vjetra ne izlazi ništa što treba oprati. Dovoljno je da uzme abdest onaj ko pusti vjetar.  Abdest se, radi podsjećanja, uzima tako što čovjek ispere usta i nos, umije lice, opere ruke s laktovima, potre po glavi i ušima te opere noge s člancima. Čine grešku oni koji smatraju da se prije svakog namaza moraju oprati spolni organ i analni otvor. Ako obveznik prije nastupanja namaskog vremena obavi fiziološku potrebu i podapere se, on se očistio i nema potrebe da se opet podapere. Pomoću podapiranja, odnosno pomoću čišćenja kamenčićima ili maramicama (ukoliko to ispunjava uvjete koji su određeni šerijatom) postiže se ***[čistoća](https://pitajucene.com/search/%C4%8Disto%C4%87a/questions/ "Pretraži pitanja o čistoći")*** mjesta s kojeg je izašla nečistoća, i to je mjesto čisto sve dotle dok se ponovo ne onečisti.


Šejh ***[Muhammed b. Usejmin](https://pitajucene.com/search/Muhammed+b.+Usejmin/answers/ "Pretraži odgovore od Muhammed b. Usejmin")***


